
1. Seoses AS VANT poolt Tallinna mnt kõnnitee renoveerimisega (29.08.2005 arve nr  277) summas 518 699 krooni teeb Linnavara- ja Majandusameti komisjon, moodustatud  12.12.2003 käskkirjaga nr 5 ja muudetud 29.06.2005 käskkirjaga nr 62-k, ettepaneku maha kanda Tallinna mnt lammutatud kõnnitee 2552 m2 betoonkatte maksumus.

Tallinna mnt lammutatud kõnnitee betoonkatte maksumus moodustab: 2 552 m2 х 2,94 krooni = 7506,38 krooni.

2. 03.01.2005.a avastas politseipatrull elektriküünalde äralõikamise Peetri platsi jõulukuuselt. Linnavara rikkumise faktis algatati kriminaalasi, mille menetlus lõpetati 16.06.2005.a, kuna kuriteo toimepannud isikut ei tehtud kindlaks ning lisatõendeid polnud võimalik koguda.

Jõulukuuse illuminatsioon soetati 01.12.2004.a vastavalt arvele nr 3763 summas 97369,25 krooni. Rikutud kuusetulede osa maksumus moodustab 21 811,11 krooni.

Linnavara- ja Majandusamet teeb ettepaneku eelnimetatud linnavara bilansist maha kanda kui edasiseks säilitamiseks ja kasutamiseks kõlbmatu vastavalt Narva Linnavolikogu 10.01.2001.a määrusega nr 64/32 kinnitatud “Linnavara kõlbmatuks tunnistamise, mahakandmise ja hävitamise korrale”. Sama korra punktide 2 ja 9.1 kohaselt võtab vara, mille bilansiline maksumus on üle 5000 krooni, mahakandmise otsuse vastu linnavalitsus.

Ülaltoodu alusel taotleb Linnavara- ja Majandusamet eelnimetatud vara mahakandmist oma bilansist ja likvideerimist ning teeb ettepaneku esitada küsimus otsustamiseks Narva Linnavalitsuse istungile.

Küsimust arutati Narva Linnavalitsuse linnavarakomisjoni istungil 28.12.2005.a (protokoll nr 1), kus otsustati:

1. Rahuldada Linnavara- ja Majandusameti taotlus.

2. Linnavara- ja Majandusametil esitada antud küsimus Narva Linnavalitsuse istungile korralduse vastuvõtmiseks, võttes aluseks Narva Linnavolikogu 10.01.2001.a määrusega nr 64/32 kinnitatud “Linnavara kõlbmatuks tunnistamise, mahakandmise ja hävitamise korra” punktid 2 ja 9.1.

